Радничка песма
Војислав Илић 

Ај весело нек се ори
песме наше громки глас
и по долу и по гори
куд год живот води нас.

Чекић куца, песма лети,
с нашим трудом спојен над,
с надањем се иде мети,
пева стар и пева млад.

Ми гајимо земље равне,
снагом нашом живот ври,
гониоцу ноћи тавне
рад је луча, мач смо ми.

Наше руке лете свуда,
и у поље и у град,
све је дело нашег труда, 
наших руку све је рад.

Зато нек се песм ори,
нек весео звони глас,
и по долу и по гори,
куд год живот води нас.

1889.

Извори 

 ''Војислав Илић: Лирско песништво, страна 150, 2. књига, Вук Караџић, Београд.

Војислав Илић